Luboš Andršt

**Luboš Andršt** (* 26. júl 1948, Praha† 20. december 2021) bol český bluesový, džezový, jazzrockový a&nbsp;artrockový gitarista a skladateľ. Jeho otcom bol český hokejista a športový aktivista JUDr. Zdeněk Andršt. Jeho bratrancom je spevák a gitarista Petr Janda.

## Hudobná kariéra

### 60. roky
Luboš Andršt začal hrať ako samouk na gitaru ako štrnásťročný. V roku 1966 hral v amatérskej rockovej kapele Roosters, potom nasledovali kapely P-67, Colour Images, Double Time. 

V roku 1969 Luboš Andršt založil vlastnú profesionálnu skupinu, trio Blues Company Ltd., kde spolu s ním hrali Michal Bláha (basová gitara) a Anatoli Kohout (bicie nástroje). Krátko si potom zahral v skupine George and Beatovens. 

V roku 1970 sa Luboš Andršt stal členom skupiny Framus Five, ktorá sa ale ešte v novembri toho istého roku rozpadla. Výrobu albumu ale táto kapela mala prisľúbenú, a tak v decembri 1970 a v januári 1971 vznikol album *[[Město ER]]*, na ktorom sú prvé Andrštove štúdiové nahrávky a aj dve prvé Andrštove autorské skladby: „Noc je môj deň“ a „Perceptua“. S kapelou Framus Five Luboš Andršt v roku 1970 prvýkrát účinkoval aj v televízii. Bolo to v hudobnom programe *Leto v Supraphone*.

### 70. roky
[thumb|Andršt koncertuje v rámci cyklu ''Osobnosti jazzu'' v Muzeu umění a designu [Benešov.]]
Na začiatku 70. rokov Luboš Andršt účinkoval v jazz-rockovej kapele Jazz Q Martina Kratochvíla. S nimi sa v roku 1972 zúčastnil medzinárodných džezových festivaloch, ktoré sa konali v mestách, vo francúzskom Nice a vo fínskom Pori. V roku 1973 nahrali album *Pozorovatelna* (1973).

Na prelome rokov 1972 a 1973 spolu s Vladimírom Padrůňkom z Jazz Q odišli. Títo dvaja hudobníci spolu s bývalými členmi skupiny Flamengo, Ivanom Khuntom a Jaroslavom Šedivým založili blues-rockovú kapelu Energit. Koncom roku 1973 Ivan Khunt a Jaroslav Šedivý skupinu, ktorá mala obmedzenia v koncertovaní, opustili. Andršt preto do Energitu vodil ďalších bluesovo zameraných hudobníkov. Bol medzi nimi napríklad Vladimír Mišík, no v roku 1974, po príchode Emila Viklického, sa skupina definitívne preorientovala na džezrockový hudobný žáner. V roku 1977 sa Luboš Andršt podieľal na autorskom projekte Emila Viklického *V Holomóci městě* (reedícia na CD Supraphon a.s. vyšla v roku 2012).

Do Jazz Q sa Andršt vrátil v roku 1977. Nahral s nimi album *Zvěsti*, ale na konci toho istého roku z Jazz Q znovu odišiel. Hneď po odchode pokračoval v skupine Energit. V januári 1978 nahrali album *Piknik*.

Koncom 70. rokov hral Luboš Andršt s džezovým pianistom Emilom Viklickým v akustickom due a na začiatku 80. rokov vystupoval aj v gitarovej dvojici so Zdeňkom Hráškom.

Rok 1980 je významným medzníkom Andrštovej hudobnej kariéry. Nahral v ňom svoj sólový album, *Capricornus*, zrušil skupinu Energit a na začiatku roku 1981 založil svoju novú kapelu Blues Band Luboše Andršta, v ktorej s ním vtedy účinkoval aj slovenský spevák Peter Lipa.

### 80. roky
V máji roku 1981 vystúpil Luboš Andršt v Bratislave s Mariánom Vargom a krátko potom nahrával s Vargovou skupinou Collegium Musicum ich dvojalbum *[[Divergencie]]*. Prvá strana LP: *Refrén, Interludiá, Nemé výčitky*, Tretia strana LP, sólo na gitare L. Andršt, vety: *Intráda, Elégia, Scherzo, Dialóg* (Opus, 1981). V roku 1983 Luboš Andršt mal aj koncertné turné s nemeckým gitaristom Totom Blankom. So svojim Blues Bandom Andršt koncertoval pravidelne až do odchodu Petra Lipu v júli 1987.

Potom sa Andrštove aktivity rozišli do viacerých smerov. Pridal sa znovu ku kapele Framus Five Michala Prokopa, s ktorým nahral album *[[Snad nám naše děti…]]*. Počas toho koncertoval s Michalom Prokopom a Janom Hrubým v akustickom Nu-Triu, v septembri 1987 vystúpili v NSR a v máji 1988 v Alžírsku, v ich hlavnom meste Alžír a na Sahare, v oáze Ghradaya. So svojou džezrockovou skupinou Krátké spojení nahral druhý sólový štúdiový album *[[Plus-Minus Blues]]*. V roku 1987 nahral so speváčkou Helenou Arnetovou album *Všechno nebo nic* a v roku 1988 s CK Vocal album *Causa Krysař*. Luboš Andršt tiež nahral gitarové party do filmu *Antonyho šance* (1986), seriálu *Křeček v noční košili* (1987), filmu *Království za kytaru* (1988) a do TV filmu *Vlna* (2008), kde je Luboš Andršt s Janom Hrubým a Michalom Prokopom aj spoluautorom hudby.

### 90. roky po súčasnosť
Po páde totalitného režimu v ČSSR v roku 1989 Luboš Andršt prijal ponuku speváčky Marty Kubišovej aby zostavil jej sprievodnú hudobnú skupinu. Výsledkom ich spolupráce je album *[[Někdy si zpívám]]* (1991) a zájazdy do Nemecka, Francúzska a v decembri 1990 do Japonska, kde Luboš Andršt s Martou Kubišovou vystúpili aj v japonskej televízii. Vo februári 1991 potom Luboš Andršt s Martou Kubišovou a so svojou skupinou účinkovali v koprodukčnom česko-nemeckom seriáli Flash, v epizóde Der Fotoreporter.

V máji 1990 Luboš Andršt hral v Karlových Varoch na 7. československom jazzovom festivale, kde s jeho Blues Bandom spievala aj americká speváčka Katie Webster (19361999) a americký spevák Jesse Ballard. Tento koncert natočila ČST Praha (1990). V roku 1992 Luboš Andršt svoj Blues Band naplno obnovil.

Od roku Luboš Andršt 2000 znovu spolupracoval so spevákom Michalom Prokopom a s obnovenou skupinou Framus Five. V marci 2000 nahrali koncertný album *Odněkud někam (bluesové standardy)* a postupne ďalších päť CD a jedno koncertné DVD. V tom istom roku obnovili aj akustické trio Prokop, Andršt, Hrubý.

Luboš Andršt si počas života zahral s mnohými osobnosťami džezu, rocku a blues. Okrem iných s Paulom Jonesom, Danou Gillespie, Katie Webster, ďalej s americkým spevákom a gitaristom Danim Robinsonom. Dňa 28. apríla 1998 v pražskom Kongresovom centre (bývalý Palác kultúry) Luboš Andršt spoločne prvýkrát vystúpil s legendárnym americkým bluesovým gitaristom a spevákom B. B. Kingom. Druhýkrát spolu s B. B. Kingom hral 9. júla 2000 v klube Golem v Zlíne.

Luboš Andršt je autorom vzdelávacieho programu Českej televízie *Kytarová klinika* (1999). V rokoch 1988 až 2019 bol Luboš Andršt na Letnej Jazzovej Dielni L. J. D. Karla Velebného vo Frýdlante stálym lektorom výuky hry na gitaru.

Luboš Andršt často účinkoval v zahraničí: v Poľsku, Nemecku, vo Francúzsku, Fínsku, Turecku, Luxembursku, v Rusku, na Kube, v Alžírsku, v Japonsku, v USA, v Hongkongu a v ďalších krajinách. Dňa 9. júna 2013 Luboš Andršt vystúpil v akustickom triu s Michalom Prokopom a J. Hrubým v USA na Chicago Blues Festivale v Grant Parku na Pepsi Front Porch Stage, kde si spoločne tiež zahrali s americkým gitaristom Johny Primerom, ktorý do roku 1983 hral s legendárnym bluesmanom Muddy Wattersom. V septembri 2019 Luboš Andršt vystúpil so svojim džezovým kvartetom, Luboš Andršt Group, v Edmontone, Vancouveri a v Toronte v Kanade.

## Diskografia
;Sólové albumy
* *[[Capricornus (album)|Capricornus]]* (Panton, Galén, 1981, 2016)
* *[[Plus-Minus Blues]]* (Panton, 1988), sólový album, nahraný so skupinou Krátké spojení
* *[[Imprints]]* (Arta records, 1992)
* *[[Výběr z alb Capricornus a Plus-Minus Blues]]* (Panton, 1995)
* *[[Luboš Andršt s přáteli, LIVE 25 let s Blues]]* (Český rozhlas, 1996)
* *[[Luboš Andršt Acoustic Set]]* (Arta records, 1996)
* *[[Luboš Andršt Man With a Guitar]]* (Studio Fontana, 1999)
* *[[Luboš Andršt Blues Grooves, pure electric blues]]* (Studio Fontana, 2004)
* *[[Luboš Andršt Group Moment In Time]]* (Arta records, 2008)
* *[[DVD Luboš Andršt Blues Alive & Well]]* (joes garage, 2011)
* *[[Luboš Andršt One Man Blues/Best Of]]* (Supraphon, 2013)
; So skupinou Energit
* *Energit* (Supraphon, 1975)
* *Jazzrocková Dílna 2*, skladba „Superstimulátor“ (Panton, 1977)
* *Piknik* (Panton, 1978)
* *Bratislavské džezové dni 1977* Luboš Andršt Energit, skladba „Stratus“ 4. skladba, 2. strana LP (Opus 1979)
* *Bratislavské džezové dni 1978* skladba č. 3A „Naděje“ L. Andršt Energit, skladba č.3B „Ikebana“ Duo L. Andršt a E. Viklický (Opus 1980)
* *2 CD Československý jazzrock Energit / Piknik* (Indies Happy, Supraphon 2008)
* *Times Arrow* Luboš Andršt & ENERGIT (Supraphon, 2017)
; So skupinou Blues Band Luboše Andršta
* *[[Blues z lipového dřeva]]* (Supraphon, 1984)
* *[[Škrtni, co se nehodí]]* (Supraphon, 1987)
* *[[Blues Office]]* (Supraphon/Artia, 1988)
* *[[Luboš Andršt Blues Band&Ignatz Netzer&Tonya Graves]]* (Gallup music, 1996)
* *[[Blues Time]]* Luboš Andršt Blues Band&Ramblin Rex (Best I.A., 1998)
* *Mezinárodní Bluesový festival Blues Alive* (skladby č.12, č.13) L. Andršt Blues Band & Michal Prokop & Ramblin Rex (Faust records, 1999)
* *[[Neúprosné ráno]]*, skladba č.12 „Tento týždeň nemám čas“, skladba č.13 „Na seba sa hrám“, Peter Lipa & Luboš Andršt Blues Band (Opus 1985, Sony music Bonton 2000)
* *[[Everything Ive Done]]* Luboš Andršt Blues Band & Reesie Davis (Best I.A., 2007).
; So skupinou Framus Five
* *[[Město ER]]* (Supraphon, 1972, 1990, 1999, 2008, 2016)
* *[[Snad nám naše děti…]]* (Panton, 1989)
* *[[Odněkud někam]]* (Sony Music/Bonton s.r.o. 2000)
* *[[Poprvé naposledy]]* (Sony Music, 2006)
* *[[Live 60]]*, Lucerna, Framus Five & Hosté (Sony BMG, 2007)
* *[[Pořád to platí 1968 – 1989]]*, 6 CD Box (Supraphon 2008)
* *[[Sto roků na cestě]]* (joes garage, 2012)
* *Krásný ztráty finále* CD/DVD (joes garage, 2014)
* *Už je to napořád 2000–2012*, 6 CD BOX Framus 5 (Supraphon 2016)
; So skupinou Jazz Q
* *[[Pozorovatelna]]* (Panton, 1973 GAD records 2018)
* *[[Zvěsti]]* (Supraphon, 1978)
* *[[8 CD Box JAZZ Q]]*, (Supraphon Music a.s., 2007)
; S Michalom Prokopom a Janom Hrubým
* *Unplugged – Live* Michal Prokop, Luboš Andršt, Jan Hrubý (Indies Records, 2005)
* *Blues ze Staré Pekárny č.3*,skladba Dobrú noc má milá, (Indies Records, 2006)

## Referencie

## Iné projekty

## Literatúra
* 
* 

## Externé odkazy
* Stránky na serveri Czechmusic.net
* Profil na pragueout.cz 
* Česká televízia: Luboš Andršt "60"

## Zdroj

Kategória:Českí gitaristi
Kategória:Beatová síň slávy
Kategória:Osobnosti z Prahy